खिलाडियों पर दिल्ली पुलिस की कार्रवाई के विरोध में कांग्रेसियों ने की नारेबाजी
खिलाडियों पर दिल्ली पुलिस की कार्रवाई के विरोध में कांग्रेसियों ने की नारेबाजी
भाजपा सांसद और भारतीय कुश्ती संघ के अध्यक्ष बृ़जभूषण शरण सिंह के खिलाफ दिल्ली के जंतर-मंतर पर खिलाडी धरने पर बैठे हैं। खिलाड़ी साक्षी मलिक, विनेश फोगाट सहित धरने पर बैठे खिलाडियों पर बुधवार रात दिल्ली पुलिस की कार्रवाई के विरोध में भोपाल में कांग्रेस कार्यकर्ताओं ने प्रदर्शन किया।
भोपाल कांग्रेस के कार्यवाहक जिलाध्यक्ष प्रकाश चौकसे के नेतृत्व में कांग्रेस, युवक कांग्रेस, एनएसयूआई के कार्यकर्ताओं ने बृजभूषण शरण सिंह, केन्द्रीय खेल मंत्री अनुराग ठाकुर, यूपी के सीएम योगी आदित्यनाथ के खिलाफ नारेबाजी की। पीसीसी के बाहर जुटे कांग्रेस के कार्यकर्ताओं ने काली पट्‌टी बांधकर दिल्ली पुलिस के खिलाफ नारे लगाए।
जब तक बृजभूषण की गिरफ्तारी नहीं, तब तक कांग्रेस वर्कर्स करते रहेंगे प्रदर्शन
कांग्रेस के कार्यवाहक जिलाध्यक्ष प्रकाश चौकसे ने कहा- कल अमित शाह की पुलिस ने खिलाडियों के साथ जो कायराना और अभद्र हरकत की है। हम उसकी निंदा करते हैं। जब तक खिलाडियों को न्याय नहीं मिल जाता हम ऐसे ही धरना-प्रदर्शन करते रहेंगे। भाजपा की सरकार बृजभूषण शरण सिंह की जब तक उन्हें गिरफ्तार नहीं करती तब तक कांग्रेस कार्यकर्ता ऐसे ही प्रदर्शन करते रहेंगे।
ये रहे मौजूद
पीसीसी के बाहर हुए प्रदर्शन में कांग्रेस के प्रदेश उपाध्यक्ष जेपी धनोपिया, यूथ कांग्रेस के प्रवक्ता विवेक त्रिपाठी, भोपाल कांग्रेस के कार्यवाहक जिलाध्यक्ष राजकुमार सिंह, प्रकाश चौकसे, एनएसयूआई मेडिकल विंग के अध्यक्ष रवि परमार मौजूद रहे।